b'\n_START_ARTICLE_\nBifobija\n_START_PARAGRAPH_\nBifobija\xc2\xa0je odpor do\xc2\xa0biseksualnosti\xc2\xa0in biseksualnih ljudi kot dru\xc5\xbebene skupine\xc2\xa0ali posameznikov. Lahko se pojavlja v obliki zanikanja pristnosti biseksualnosti ali v obliki negativnih stereotipov o biseksualnih ljudeh (npr., da so promiskuitetni ali nezvesti).\xc2\xa0Ljudje katerekoli spolne usmerjenosti lahko izku\xc5\xa1ajo ali prispevajo k ohranjanju bifobije, kar je vir dru\xc5\xbebene\xc2\xa0diskriminacije\xc2\xa0biseksualnih ljudi.\n_START_SECTION_\nEtimologija in raba\n_START_PARAGRAPH_\nBifobija je portmanteau beseda, tvorjena po vzoru besede\xc2\xa0homofobija. Izhaja iz angle\xc5\xa1ke neo-klasi\xc4\x8dne predpone\xc2\xa0bi- (kar pomeni, "dve") iz besede\xc2\xa0biseksualen\xc2\xa0in korena\xc2\xa0-fobija (gr\xc5\xa1ko \xcf\x86\xcf\x8c\xce\xb2\xce\xbf\xcf\x82, ph\xc3\xb3bos, "strah"), v pomenu kot v besedi\xc2\xa0homofobija. Skupaj s\xc2\xa0transfobijo\xc2\xa0in homofobijo\xc2\xa0je eden iz dru\xc5\xbeine izrazov, ki se uporabljajo za opis nestrpnosti\xc2\xa0in diskriminacije ljudi\xc2\xa0LGBT. V pridevni\xc5\xa1ki\xc2\xa0obliki bifoben (tudi bifobi\xc4\x8den)\xc2\xa0opisuje stvari ali lastnosti, povezane z bifobijo. Redkeje se uporablja kot samostalnik bifob, ki je oznaka za bifobne ljudi._NEWLINE_Biphobia ni nujno\xc2\xa0fobija, kot to besedo opredeljuje\xc2\xa0klini\xc4\x8dna psihologija\xc2\xa0(tj. kot\xc2\xa0anksiozno motnjo). Njena pomen in raba sta obi\xc4\x8dajno vzporedna tistima pri\xc2\xa0ksenofobiji.'